Temeljem čl. 4. Pravilnika o dodjeli prostora u vlasništvu Općine Vrsar-Orsera na korištenje udrugama za provođenje aktivnosti od interesa za opće dobro („Službene novine Općine Vrsar-Orsera“ broj 12/18) i Izjave Općinskog načelnika KLASA:011-01/18-01/16, URBROJ:2167/02—01/17-18-2 od 24.10.2018. Zamjenik općinskog načelnika Općine Vrsar-Orsera donosi

**JAVNI NATJEČAJ**

**za dodjelu prostora u vlasništvu Općine Vrsar-Orsera na korištenje udrugama za provođenje aktivnosti od interesa za opće dobro**

1. **PODACI O NEKRETNINAMA/PROSTORIMA**

Raspisuje se Javni natječaj za dodjelu prostora u vlasništvu Općine Vrsar-Orsera (u daljnjem tekstu: prostora) na korištenje udrugama za provođenje aktivnosti od interesa za opće dobro prema tabelarnom prikazu kako slijedi:

|  |  |  |  |  |  |
| --- | --- | --- | --- | --- | --- |
| **R. br.** | **Adresa** | **Br. kat. čestice** | **Br. ZK uloška** | **Površina** | **Namjena** |
| 1. | Aldo Negri 44 | 512  k.o. Vrsar  Etaža „B“ | 1300 | 79,00  m2 | Karate te druge oblike rekreacije (aerobik, borilačke vještine i sl.) |
| 2. | Rade Končara 29  Prostorija u prizemlju lijevo uz mogućnost korištenja sanitarnog čvora. | 812  k.o. Vrsar | 64 | 44,20  m2 | Glazbeno obrazovanje djece, udruge mladih, udruge muzičara, klape, rekreaciju |
| 3. | Aldo Negri 15A  Prostor od ulaza desno | 966/1  k.o. Vrsar | 1290 | 25,90 | Djelatnosti udruga umirovljenika |
| 4. | Rade Končara 29  Prostorija u podrumu, 2.od ulaza na desnoj strani uz korištenje sanitarnog čvora. | 812  k.o. Vrsar | 64 | 51,39  m2 | Glazbeno obrazovanje djece, udruge mladih, udruge muzičara, klape, rekreaciju |
| 5. | Obala maršala Tita 1B | 303  k.o. Vrsar | 601 | 89,94  m2 | Djelatnost sportskih ronilačkih udruga (kvadratura uključuje i nadstrešnice) |
| 6. | Dalmatinska 51A | 557/2  k.o. Vrsar | 1767 | 26  M2 | Djelatnosti speleoloških udruga |
| 7. | Rade Končara 29  Prostorija u podrumu, 1. od ulaza desno uz korištenje sanitarnog čvora | 812  k.o. Vrsar | 64 | 63,85  M2 | Glazbeno obrazovanje djece, udruge mladih, udruge muzičara, klape, rekreaciju |

Prostori se daju na korištenje bez naknade.

1. **VRIJEME NA KOJE SE NEKRETNINA DAJE NA KORIŠTENJE**

Ugovor o korištenju prostora zaključuje se na određeno vrijeme od 5 godina. Istekom roka od 5 godina korisniku se, prostor dodijeljen temeljem Pravilnika o dodjeli prostora u vlasništvu Općine Vrsar-Orsera na korištenje udrugama za provođenje aktivnosti od interesa za opće dobro (u daljnjem tekstu: Pravilnik), može ponovno dodijeliti na korištenje na rok od daljnjih 5 godina, bez provođenja javnog natječaja za dodjelu, pod uvjetom da korisnik prostora svake godine redovito podnosi izvješće o radu i financijsko izvješće te samo ako je korisnik dodijeljeni prostor koristio sukladno ugovoru i uredno izvršavao ugovorne obveze te i dalje ima potrebu za tom nekretninom.

1. **TKO MOŽE SUDJELOVATI U JAVNOM NATJEČAJU**

Pravo podnošenja pisane prijave imaju udruge i druge organizacije civilnog društva (u daljnjem tekstu: udruge).

1. **UVJETI ZA PRIJAVU NA JAVNI NATJEČAJ**

Udruge moraju ispunjavati slijedeće uvjete:

1. prijavitelj mora biti upisan u Registar udruga Republike Hrvatske (ili drugi odgovarajući registar) i Registar neprofitnih organizacija,

2. prijavitelj mora provoditi aktivnosti od interesa za opće dobro iz članka 2. ovog Pravilnika na području Općine Vrsar-Orsera i koje su namijenjene građanima Općine Vrsar-Orsera,

3. prijavitelj mora uredno objavljivati financijska izvješća u Registar neprofitnih organizacija (ili drugi odgovarajući registar),

4. prijavitelj mora uredno plaćati doprinose i poreze te druga davanja prema proračunu Općine Vrsar-Orsera,

5. da se protiv prijavitelja, odnosno osobe ovlaštene za zastupanje, ne vodi kazneni postupak i da nije pravomoćno osuđena za kazneno djelo iz članka 48. stavka 2. točke d) Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (u daljnjem tekstu: Uredba),

6. prijavitelj mora uredno ispunjavati obveze prema Općini Vrsar-Orsera,

7. prijava na javni natječaj mora sadržavati sve podatke, dokumentaciju i popunjene obrasce određene natječajnom dokumentacijom i ovim Pravilnikom.

1. **SADRŽAJ PRIJAVE**

Prijava na javni natječaj mora sadržavati:

1. izvadak iz matičnog registra (neslužbeni),

2. dokaz o upisu u Registar neprofitnih organizacija (neslužbeni),

3. presliku važećeg Statuta sa svim izmjenama i dopunama,

4. ispunjeni obrazac izjave osobe ovlaštene za zastupanje pravne osobe o podmirenim financijskim i drugim ugovornim obvezama prema Općini Vrsar-Orsera,

5. presliku financijskog izvješća za prethodnu godinu (za obveznike jednostavnog i dvojnog knjigovodstva),

6. potvrda da se protiv organizacije prijavitelja, odnosno osobe ovlaštene za zastupanje, ne vodi kazneni postupak i da nije pravomoćno osuđena za kazneno djelo iz članka 48. stavka 2. točke d) Uredbe,

7. ispunjeni obrazac Izjave o partnerstvu u slučaju namjere korištenja nekretnine u partnerstvu s ostalim udrugama,

8. druge dokaze i dokumentaciju određenu natječajnom dokumentacijom.

Prijava se podnosi isključivo na obrascu koji je sastavni dio natječajne dokumentacije. Obrazac prijave sadrži osnovne podatke o prijavitelju s opisom dosadašnjeg rada i djelovanja te planiranim aktivnostima u budućem razdoblju.

Udruga koja ima sklopljen ugovor za financiranje programa u tekućoj godini u kojoj je raspisan natječaj za prostor može umjesto dokumentacije i st.1 ovog članka podstavci 1. do 6. dostaviti izjavu da su predmetni dokumenti dostavljeni Općini u postupku koji je prethodio sklapanju ugovora o financiranju programa.

1. **NAČIN PRIJAVE**

Jedan prijavitelj po Javnom natječaju može podnijeti prijavu za jednu nekretninu.

Obrasci koji su sastavni dio natječajne dokumentacije mogu se preuzeti sa službene web stranice Općine Vrsar-Orsera (www.vrsar.hr) i Ureda za udruge Vlade Republike Hrvatske (www.udruge.gov.hr) te se popunjavaju na računalu.

Prijava u papirnatom obliku mora sadržavati obvezne obrasce vlastoručno potpisane od strane osobe ovlaštene za zastupanje i ovjerene službenim pečatom udruge te tražene priloge i dokaze.

1. **ROK I MJESTO PODNOŠENJA PRIJAVE**

Prijave na javni natječaj s dokumentacijom podnose se u zatvorenoj omotnici, s naznakom: „NE OTVARAJ – JAVNI NATJEČAJ ZA DODJELU PROSTORA NA KORIŠTENJE UDRUGAMA“, preporučeno poštom ili u pisarnici Općine Vrsar-Orsera, na adresu Općina Vrsar-Orsera, Trg Degrassi 1, Vrsar-Orsera. Rok za podnošenje pisanih prijava je 30 dana od dana objave Javnog natječaja, odnosno do 26. studenog 2018. godine u 12.00 i to na način da sve prijave moraju do navedenog roka biti zaprimljene u pisarnici Općine Vrsar-Orsera

Prijavitelji, čije su prijave podnesene izvan natječajnog roka ili su nepotpune, kao i one koje ne ispunjavaju uvjete iz točke 4. ovog Javnog natječaja, neće biti uvršteni na Prijedlog liste prvenstva.

Općina Vrsar-Orsera zadržava pravo ne prihvatiti nijednu prijavu za pojedini prostor oglašen u Javnom natječaju.

Cjeloviti tekst Javnog natječaja s natječajnom dokumentacijom za prijavu objavljen je na službenoj web stranici Općine Vrsar-Orsera (www.vrsar.hr) i Ureda za udruge Vlade Republike Hrvatske (www.udruge.gov.hr).

Sva pitanja vezana uz Javni natječaj mogu se postaviti isključivo elektroničkim putem, slanjem upita na adresu karin.radesic@vrsar.hr, i to najkasnije 15 dana prije isteka roka za podnošenje prijava iz Javnog natječaja. Odgovori na pojedine upite u najkraćem mogućem roku poslat će se izravno na adrese onih koji su pitanja postavili, a najkasnije 7 dana prije isteka Javnog natječaja.

U svrhu osiguranja ravnopravnosti svih potencijalnih prijavitelja, Općina Vrsar-Orsera ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.

1. **KRITERIJI I MJERILA ZA BODOVANJE PRIJAVA**

Kriteriji i mjerila za bodovanje pristiglih prijava na Javni natječaj za određenu nekretninu su:

|  |  |  |
| --- | --- | --- |
| **R.BR.** | **KRITERIJI** | **BODOVI** |
| **1.** | **Godine aktivnog djelovanja** |  |
|  | do 5 godina aktivnog djelovanja | 1 bod |
|  | od 6 do 9 godina aktivnog djelovanja | 2 boda |
|  | od 10 do 19 godina aktivnog djelovanja | 3 boda |
|  | 20 i više godina aktivnog djelovanja | 4 boda |
| **2.** | **Broj članova organizacije u prethodnoj godini sa prebivalištem na području Općine Vrsar-Orsera** |  |
|  | do 20 članova | 1 bod |
|  | od 21 do 50 članova | 3 boda |
|  | više od 50 članova | 5 bodova |
| **3.** | **Prethodno korištenje nekretnine (ako je primjenjivo):** |  |
|  | prethodno uredno korištenje istih prostora u vlasništvu Općine Vrsar-Orsera | 5 bodova |
| **4.** | **Ostvarene financijske potpore za projekte/programe u tekućoj godinini** |  |
|  | Ostvarena potpora od strane Općine Vrsar-Orsera | 4 boda |
| **5.** | **Zajedničko korištenje prostora od strane najmanje dvije udruge** |  |
|  | Dvije ili više udruga | 1 bod |

Bodovi ostvareni prema pojedinim kriterijima se zbrajaju.

Na temelju zbroja bodova za svakog prijavitelja Povjerenstvo za dodjelu prostora na korištenje udrugama (u daljnjem tekstu: Povjerenstvo) utvrđuje Prijedlog liste prvenstva za dodjelu prostora na korištenje.

Ako dva ili više podnositelja zahtjeva imaju jednak broj bodova, prednost na listi prvenstva ima onaj podnositelj koji je ostvario više bodova u zbroju bodova prema kriterijima pod 3. i 4. iz članka 11. ovog Pravilnika. Ako i nakon primjene ovog stavka postoje podnositelji sa jednakim brojem bodova prostor će se dodijeliti na zajedničko korištenje.

1. **PARTNERSTVO**

Za korištenje jednog prostora može se prijaviti više udruga koje planiraju koristiti prostor zajednički.

Prijavu za dodjelu jednog prostora koju planira koristiti više udruga u partnerstvu podnose sve udruge koje se prijavljuju za tu nekretninu.

U Prijedlog liste prvenstva za dodjelu prostora na korištenje ulazi udruga koja je među partnerima ostvarila najveći broj bodova sukladno kriterijima i mjerilima iz točke 8. ovog Javnog natječaja.

Partnerstvo udruga mora trajati istovjetno trajanju Ugovora o korištenju prostora.

Namjera korištenja prostora u partnerstvu s ostalim udrugama potvrđuje se Izjavom koja se prilaže uz prijavu za korištenje nekretnine, potpisanom od ovlaštenih osoba svih partnerskih udruga. Izjava je sastavni dio natječajne dokumentacije.

1. **OBJAVA REZULTATA I DONOŠENJE ODLUKE**

Nakon izvršenog bodovanja prijava i utvrđivanja Prijedloga liste prvenstva za dodjelu jednog prostora, Povjerenstvo će na službenoj web stranici i oglasnim pločama Općine Vrsar-Orsera javno objaviti Prijedlog liste prvenstva za dodjelu jednog prostora te broj ostvarenih bodova.

Na Prijedlog liste prvenstva za dodjelu pojedinog prostora podnositelji prijave mogu uložiti prigovor Zamjeniku općinskog načelnika putem Jedinstvenog upravnog odjela Općine Vrsar-Orsera, zbog redoslijeda na listi reda prvenstva ili zbog neuvrštavanja na listu reda prvenstva iz razloga navedenih u članku 7. ovog Pravilnika, u roku od 8 (osam) dana od dana objavljivanja Prijedloga liste prvenstva na web stranici.

Odluka Zamjenika općinskog načelnika o prigovoru je konačna.

Odluku o dodjeli prostora na korištenje donosi Zamjenik općinskog načelnika.

Odluka o dodjeli prostora na korištenje mora biti javno objavljena na službenoj web stranici i oglasnim pločama Općine Vrsar-Orsera.

Odluka Zamjenika općinskog načelnika o dodjeli pojedinog prostora na korištenje je konačna.

1. **SKLAPANJE UGOVORA O KORIŠTENJU NEKRETNINE**

Na temelju Odluke Zamjenika općinskog načelnika iz točke 10. ovog Javnog natječaja, sklapa se Ugovor o korištenju pojedinog prostora (u daljnjem tekstu: ugovor). Ako prijavitelj koji je ostvario najviše bodova za pojedini prostor ne pristupi sklapanju ugovora, Povjerenstvo predlaže Zamjeniku općinskog načelniku sljedećeg prijavitelja s Prijedloga liste prvenstva za taj prostor. Ugovor u ime Općine Vrsar-Orsera potpisuje Zamjenik općinskog načelnika.

Udruga prima prostor u postojećem viđenom stanju. Uređenje prostora tereti udrugu bez prava na povrat uloženih sredstava. Prije izvođenja radova na uređenju, adaptaciji ili rekonstrukciji dodijeljenog prostora, udruga je dužna ishoditi suglasnost Općine Vrsar-Orsera.

Prostori se daju na korištenje bez naknade.

Udruge su obvezne po pozivu prostor predati Općini na kratkotrajno korištenje radi održavanja pojedinačnih događaja, manifestacija ili slično (primjerice izložbe, predavanja, proslave, koncerti i sl.).

**KLASA: 372-03/18-01/8**

**URBROJ: 2167/02-01/17-18-2**

**Vrsar-Orsera, 24. listopad 2018..**

**ZAMJENIK OPĆINSKOG NAČELNIKA**

**Franko Štifanić**